SALL4
Protein 4 nalik SALL-u (SALL4) jest transkripcijski faktor kodiran članom porodice gena za Spalt-olike (SALL) proteine, SALL4. Geni SALL identificirani su na osnovu njihove homologije sekvence sa Spaltom, koji je homeotski gen izvorno kloniran u Drosophila melanogaster, koji je važan za formiranje terminalne strukture trupa embriogeneze i razvoju diska odraslih, u fazama larvi. Postoje četiri ljudska SALL proteina (SALL1, 2, 3 i 4) sa strukturnom homologijom i imaju različite uloge u embrionskom razvoju, radu bubrega, i kanceru. Gen SALL4 kodira najmanje tri izoforme, nazvane A, B i C, putem alternativne prerade, pri čemu su A i B oblici najviše proučavani. SALL4 može promijeniti ekspresije gena, putem interakcije s mnogim kofaktorima i epigenetičkim kompleksima. Poznat je i kao ključni faktor embrionskih matičnih ćelija (ESC).